Zdeno Malík Ing, Škultétyho 56. 01001 Žilina, Slovenská republika, narodený: 8. 12. 1964, email: [zdeno.malik@centrum.sk](mailto:zdeno.malik@centrum.sk) ,tel:0948800884,

číslo licencie SJF : 00057 - člen SJF

**adr: kontrolór SJF**   
Ing. Zuzana Gánovská

na vedomie: predseda SJF, členovia predsedníctva SJF

Predmet podania : Prešetrenie nedodržania finančnej a administratívnej disciplíny pri organizovaní „Drezúrny galavečer – vyhodnotenie drezúrnej sezóny 2024“ konanej 15. 03. 2025 v Senci.

Vážená p. kontrolórka SJF. Obraciam sa na Vás v súlade so smernicou KK SJF a prijatými závermi uvedenými v bode 8. zápisnice KK SJF zo dňa 9. 5. 2023 vo veci **prešetrenia postupu pri uhrádzaní poplatku** za účasť na Drezúrnom galavečere – vyhodnotenie drezúrnej sezóny 2024 konanej 15. 3. 2025.

Hore menované podujatie bolo organizované DK SJF, o čom je doklad v zápisnici zo zasadnutia Drezúrnej komisie SJF 22. 02. 2025 online :

5. Drezúrny galavečer DK SJF má za to, že vyhodnotenie sezóny a ocenenie najúspešnejších športovcov je povinnosťou každého športového zväzu, preto DK SJF zorganizuje tradičný Drezúrny galavečer. Termín a miesto konania budú zverejnené spolu s pozvánkou.

Z hore uvedeného je nesporné, že toto podujatie bolo organizované SJF, nakoľko DK SJF nemá právnu subjektivitu a je súčasťou SJF. S týmto úzko súvisí fakt, že DK SJF nemôže samostatne vstupovať do žiadnych zmluvných vzťahov so žiadnymi právnymi subjektami a súkromnými osobami. Rovnako nemôže vykonávať **žiadne finančné operácie.** Oficiálne schválené podujatie pod hlavičkou SJF podlieha zvyčajnej účtovnej praxi. Znamená to, že všetky prímy sú zaevidované v účtovníctve, o každom platobnom styku je vystavený daňový doklad a všetky výdavky sú uhrádzané na základe účtovných dokladov.

Pri úhrade za účasť na hore menovanom podujatí bolo predsedníčkou DK SJF požadované od potenciálnych záujemcov o účasť na podujatí zaslanie finančných prostriedkov vo výške 50,- € za osobu na neznámy účet, bez uvedenia variabilného symbolu, konštantného symbolu. Rovnako bola zamietnutá žiadosť o vydanie daňového dokladu.

Celkovú vyzbieranú sumu je možné odhadnúť na 3500,-€.

Treba uviesť, že na toto podujatie bola zo strany SJF, resp. DK SJF alokovaná značná čiastka, čo je možné zistiť v oficiálnom účtovníctve SJF.

Na základe hore uvedeného a priložených príloh je možné sa domnievať, že týmto konaním sa naplnili skutkové podmienky trestného činu podvodu podľa § 221 zákona 300/2005 : úmyselné konanie pri ktorom niekto obohatí seba alebo iného na škodu cudzieho majetku tým, že uvedie niekoho do omylu alebo využije niečí omyl, a spôsobí tak na cudzom majetku malú škodu.

Uvedenie do omylu v tomto prípade nebolo možné napraviť ani pri zvýšenej miere opatrnosti poškodených, ktorí sa v tomto prípade domáhali uvedenia veci do súladu s právom.

Na danú vec je možné nazerať aj z pohľadu § 213. – sprenevera.

Neviem si predstaviť objektívne účinný postup zosúladenia konania predsedníčky DK SJF so smernicami SJF, zákonom o účtovníctve a ostatnými právnymi normami SR. (nie je možné vystaviť za daného stavu daňové doklady, zaevidovať všetky transakcie do účtovníctva SJF a zistiť objektívne prijaté platby a uhradené záväzky).

Prosím o dôsledné prešetrenie hore popísanej kauzy s využitím všetkých prostriedkov právneho poriadku SR.

V Žiline dňa 04. 05. 2025 Zdeno Malík – člen SJF v. r.













